Jonathan Parr

Jonathan Parr (født 21. oktober 1988) er en norsk tidligere fotballspiller.

Parr var i 2006-sesongen hospitant hos Fotballklubben Lyn fra Norges Toppidrettsgymnas, og hadde flere innhopp etter sin tippeligadebut mot Stabæk på Ullevaal Stadion den 30. april 2006. Parr kommer opprinnelig fra Holmlia, men har også spilt for KFUM og Hauger før han gjennom Norges Toppidrettsgymnas ble tatt opp i Fotballklubben Lyn-stallen. Han har dessuten 14 kamper for det norske U18/U19 og har til nå 18 kamper for U21-landslaget.

Parr signerte i mars 2007 for Aalesunds Fotballklubb. Tre-årskontrakten ble forlenget februar 2010, og gjaldt ut sesongen 2011. I 2007 spilte han fem seriekamper fra start samt fjorten som innbytter. Parr scoret ett mål (mot Sandefjord Fotball). I Tippeligaen har han spilt 121 kamper og skåret åtte mål. Parr har spilt totalt 110 kamper i Tippeligaen for AaFK. Den 16. juli 2011 ble han tilbudt kontrakt fra den engelske fotballklubben Crystal Palace. Kontrakten på tre år ble signert den 18. juli etter at Parr besto den medisinske testen. Parr spiller for Crystal Palace fra og med den 25. juli 2011. Parr fikk drakt nummer 4 av manager Dougie Freedman. Parr har til nå spilt 81 league (2 mål), 6 cup league og 2 FA Cup. Etter 8 måneder uten førstelags-spill har Parr endelig kommet i gang igjen etter en stygg ankelskade. Med sin debut (21. desember 2013) i PL ble han den 57. nordmannen til å spille på dette nivået. Parr har spilt 15 kamper i Premier League i sesongen 2013/14. Den 7. juli 2014 meldte han overgang fra Crystal Palace til Ipswich Town FC, hvor han skrev under på en toårskontrakt.

Han signerte for  den 13. januar 2016 og har kontrakt frem til sommeren 2019.

Meritter  
Norgesmester for AaFK i 2009 og 2011. 29. mai 2010 debuterte Parr på det norske landslaget mot Montenegro, og han ble med det AaFK sin første spiller som har startet en a-landskamp. Parr har til nå 9 kamper for landslaget.

Referanser

Eksterne lenker 
 
 

Norske fotballspillere
Norske landslagsspillere i fotball for herrer
Fotballspillere for Lyn Fotball
Fotballspillere for Aalesunds FK
Fotballspillere for Crystal Palace FC
Fotballspillere for Ipswich Town FC
Fotballspillere for Strømsgodset TF
Norske fotballspillere i England
Norgesmestere i fotball
Personer fra Oslo